لنتيخاب طّبيعي (ب لونݣلي : Natural selection) هو واحد لعملية مشي عشوائية، فيها كيتزاد ؤلا كيقل تعاويد دصفات ؤلا ميزات معينة ف شي ݣروب سكاني فاش كيوقع تكاثر متنوع (كيتولدو افراد مختالفة من حيت صيفات)، هو من بين أهم لميكانزمات ديال تطور. تنوع ديما مضمون ب لفضل ديال طفرات لعشوائية لي كدير تغيرات ف جينوم ديال لكاينات لحية، هاد طفرات تقدر تورث لجيال جاية، هاد لجينوم لي كيثورت كيتفاعل مع بيئة لي عايش فيها كل كائن، اقدر يكون شي افراد عندهم صيفات ميميزة كتخليهم كيقدرو على نجاة ؤ توالد كثر من افراد أخرى، هادشي علاش كيتطور لݣروب. لعوامل لي كتأثر علا نجاح د توالد حتا هي مهمة، هاد لفيكرة طورها تشارلز داروين ؤ سماها ب لانتخاب لجنسي، لانتخاب طبيعي كيخدم علا نمط لي باين، يعني صيفات لي كتبان ف لكائن، مثلا لكاينات لي كتجري مزيان ؤلا لي صحيحة عندها فرصة كبيرة باش تعيش، ؤ دوز هاد نمط لي باين، ؤ مع لوقت يقدر هاد تغييرات تخلق ݣروبات متخصصة ف شي بيئة، ؤ فلخر يبانو نواع جديدة، لانتخاب طبيعي هو لي كيخلي ݣروبات تتطور، هو مختالف على لانتخاب لإصطناعي، لي بنادم هو لي كيدير لخدمة ديال طبيعة ؤ كيغربل صيفات لي بغا ؤ يخليها دوز لجيال لي جاية.